
PËR BASHKIMIN E AMBASADËS SË REPUBLIKËS SË SHQIPËRISË NË MBRETËRINË E BELGJIKËS DHE NË DUKATIN E MADH TË LUKSEMBURGUT DHE TË MISIONIT TË PËRHERSHËM TË REPUBLIKËS SË SHQIPËRISË PRANË BASHKIMIT EUROPIAN

Në mbështetje të nenit 100 të Kushtetuës dhe të nenit 5, të ligjit nr. 8370, datë 9.7.1998, "Për shërbimin e jashtëm të Republikës së Shqipërisë", me propozimin e ministrit të Punëve të Jashtme, Këshilli i Ministrave

VENDOSI:

1. Riorganizimin e ambasadës së Republikës së Shqipërisë në Mbretërinë e Belgjikës dhe në Dukatin e Madh të Luksemburgut dhe të Misionit të Përhershëm të Republikës së Shqipërisë pranë Bashkimit Europian.
2. Miratimin e bashkimit të ambasadës së Republikës së Shqipërisë në Mbretërinë e Belgjikës dhe në Dukatin e Madh të Luksemburgut dhe të Misionit të Përhershëm të Republikës së Shqipërisë pranë Bashkimit Europian, të quajtur "Përfaqësia diplomatike e Republikës së Shqipërisë pranë Bashkimit Europian, në Mbretërinë e Belgjikës dhe në Dukatin e Madh të Luksemburgut".
Ky vendim hyn në fuqi pas botimit në Fletoren Zyrtare.

